ભુજ તા. ૯ : ભદ્રેશ મહેતાની સ્થાનિક કચ્છના કેટલાક માથાઓની સંડોવણી હોવાના આક્ષેપ સાથે કચ્છની સંસ્થાએ રાજયના CID ક્રાઇમના વડાને ૨૩૬ પાનાના દસ્તાવેજી પુરાવા સાથે લેખિત અરજી કરી છે ઓલ ઇન્ડિયા એન્ટી કરપ્સન એન્ડ ક્રાઇમ પ્રિવેન્ટિવ કાઉન્સિલના હેનરી જેમ્સ ચાકોએ આપેલી આ અરજીમાં ૧૨ જેટલી બેન્કોમાંથી ૨૫ હજાર કરોડ જેટલી બોગસ દસ્તાવેજોના આધારે લોન લેવાઈ હોવાનો આક્ષેપ કરાયો છે તે ઉપરાંત આ લોન કૌભાંડમાં મહેસુલ વિભાગના કર્મચારીઓથી માંડીને બેન્કના કર્મચારીઓની પણ સંડોવણી હોવાની દહેશત વ્યકિત કરાઈ છે ભદ્રેશ મહેતાની ધરપકડ બાદ પ્રકાશમાં આવેલા આ પ્રકરણમાં કચ્છના સ્થાનિક રાજકીય અગ્રણીની પણ મહત્વની ભૂમિકા હોવાના આક્ષેપ સાથે તેને સંલગ્ન દસ્તાવેજી પુરાવા રજૂ કરાયા છે અને એવો પણ આરોપ કરાયો છે કે ભદ્રેશ મહેતાના નામના ડુપ્લીકેટ સ્ટેમ્પ પણ ઉપયોગમાં લેવાયા છે તો અમુક કિસ્સામાં મૃતક વ્યકિતના નામે પણ લોન લેવાઈ છે તે ઉપરાંત કૃષિ અને જમીન પર લેવાયેલા ધિરાણમાં જમીનની વેલ્યુ કરતા વધુ લોન લેવાઈ છે અને લોન લેનાર દરેક વ્યકિતના ગેરેન્ટર તરીકે ભદ્રેશ મહેતાના સહી સિક્કા કરાયા છે.